Ishlovchi pensionyerlarga pensiya toʻlash tartibi toʻgʻrisidagi nizomni tasdiqlash haqida
(resolution, 2019-08-06)

Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-y., 9-son, 338-modda), Oʻzbekiston Respublikasi Prezidentining 1995-yil 20-noyabrdagi PF-1289-son “Ishlovchi pensionyerlarga pensiya toʻlash toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 10-11-son, 239-modda), 1998-yil 23-apreldagi PF-1990-son “Fuqarolarning oʻzini oʻzi boshqarish organlarini qoʻllab-quvvatlash toʻgʻrisida”gi (Oʻzbekiston Respublikasi Oliy Majlisining Axborotnomasi, 1998-y., 4-son, 65-modda), 2004-yil 7-dekabrdagi PF-3521-son “Fuqarolarning oʻzini oʻzi boshqarish organlarida diniy maʼrifat va maʼnaviy-axloqiy tarbiya masalalari boʻyicha maslahatchi lavozimlarida ishlovchi ayollarni ijtimoiy muhofaza qilishni kuchaytirish borasidagi qoʻshimcha chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 48-49-son, 493-modda), 2009-yil 30-dekabrdagi PF-4161-son “Fuqarolarning pensiya taʼminoti tizimini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 559-modda) farmonlariga hamda Oʻzbekiston Respublikasi Prezidentining 2009-yil 30-dekabrdagi PQ-1252-son “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining tashkiliy tuzilmasini shakllantirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 563-modda) qaroriga muvofiq Oʻzbekiston Respublikasi Moliya vazirligi, Ichki ishlar vazirligi, Mudofaa vazirligi, Favqulodda vaziyatlar vazirligi, Milliy xavfsizlik xizmati hamda Davlat bojxona qoʻmitasi qaror qiladilar: 1. Ishlovchi pensionyerlarga pensiya toʻlash tartibi toʻgʻrisidagi nizom ilovaga muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Mazkur Nizom Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-y., 9-son, 338-modda), Oʻzbekiston Respublikasi Prezidentining 1995-yil 20-noyabrdagi PF-1289-son “Ishlayotgan pensionyerlarga pensiya toʻlash toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 10-11-son, 239-modda), 1998-yil 23-apreldagi PF-1990-son “Fuqarolarning oʻzini oʻzi boshqarish organlarini qoʻllab-quvvatlash toʻgʻrisida”gi (Oʻzbekiston Respublikasi Oliy Majlisining Axborotnomasi, 1998-y., 4-son, 65-modda), 2004-yil 7-dekabrdagi PF-3521-son “Fuqarolarning oʻzini oʻzi boshqarish organlarida diniy maʼrifat va maʼnaviy-axloqiy tarbiya masalalari boʻyicha maslahatchi lavozimlarida ishlovchi ayollarni ijtimoiy muhofaza qilishni kuchaytirish borasidagi qoʻshimcha chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2004-y., 48-49-son, 493-modda), 2009-yil 30-dekabrdagi PF-4161-son “Fuqarolarning pensiya taʼminoti tizimini yanada takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 559-modda) farmonlariga hamda Oʻzbekiston Respublikasi Prezidentining 2009-yil 30-dekabrdagi PQ-1252-son “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining tashkiliy tuzilmasini shakllantirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 563-modda) qaroriga muvofiq Oʻzbekiston Respublikasida ishlovchi pensionyerlarga pensiya toʻlash tartibini belgilaydi. 2. Quyidagi toifadagi ishlovchi pensionyerlarga pensiyalar toʻliq miqdorda (100 foiz) toʻlanadi: a) urush nogironlari va qatnashchilariga, shuningdek ularga tenglashtirilgan shaxslarga. Urush nogironlari va qatnashchilariga tenglashtirilgan shaxslar roʻyxati Oʻzbekiston Respublikasi Vazirlar Mahkamasining 2011-yil 8-sentabrdagi 252-son (Oʻzbekiston Respublikasi qonun hujjatlari toʻplami, 2011-y., 37-son, 377-modda) qarori bilan tasdiqlangan Davlat pensiyalarini tayinlash va toʻlash tartibi toʻgʻrisidagi nizomning 1 va 2-ilovalarida belgilab berilgan; b) Ikkinchi jahon urushi yillarida harbiy xizmatni oʻtagan yoki front orqasida ishlagan shaxslar; v) I va II guruh nogironlari; g) Chernobil halokatidan ziyon koʻrgan fuqarolar. Chernobil halokatidan ziyon koʻrgan fuqarolar doirasi Oʻzbekiston Respublikasi Oliy Kengashi rayosati va Oʻzbekiston Respublikasi Prezidenti huzuridagi Vazirlar Mahkamasining 1992-yil 6-apreldagi 170-sonli “Chernobil halokatidan ziyon koʻrgan Oʻzbekiston Respublikasida istiqomat qiluvchi fuqarolarni ijtimoiy himoyalash haqida”gi qarorida belgilangan. d) Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi va uning Qoraqalpogʻiston Respublikasi, viloyatlar va Toshkent shahar, tumanlar va shaharlar hududiy kengashlari raislarining birinchi oʻrinbosarlari va oʻrinbosarlari hamda fuqarolar yigʻinlari va mahallalarning raislariga; e) fuqarolarning oʻzini oʻzi boshqarish organlarida diniy maʼrifat va maʼnaviy-axloqiy tarbiya boʻyicha maslahatchi lavozimlarida ishlovchi pensioner ayollarga — yoshga doir pensiyani olganda. j) Oʻzbekiston faxriylarining ijtimoiy faoliyatini qoʻllab-quvvatlash “Nuroniy” jamgʻarmasining barcha xodimlariga. Qolgan barcha ishlovchi pensionyerlarga ularga tayinlangan pensiyaning 50 foiz miqdorida pensiyalar toʻlanadi. 21. 2014-yil 1-yanvaridan boshlab fuqarolik-huquqiy tarzidagi shartnomalar boʻyicha ishlaydigan va qonun hujjatlari bilan belgilangan yoshga doir pensiyalarning minimal miqdoridan past daromad (gonorar, mukofot va boshqalar) oladigan pensionyerlarga pensiya toʻliq miqdorda toʻlanadi. 22. 2017-yil 1-apreldan boshlab quyidagi pensionyerlarga pensiyalar toʻliq miqdorda toʻlanadi: a) Oʻzbekiston Respublikasi Mudofaa vazirligining: Oʻzbekiston Respublikasi Qurolli Kuchlari Akademiyasi, oliy harbiy taʼlim muassasalari oʻqituvchilari va ilmiy xodimlari; harbiy-akademik litseylar rahbarlari, ularning oʻrinbosarlari va oʻqituvchilari, shuningdek respublika akademik litseylar va kasb-hunar kollejlarining boshlangʻich harbiy tayyorgarlik boʻyicha rahbarlari; harbiy-sanoat kompleksining tarkibiga kiruvchi korxonalarning boshqaruv va ishlab chiqarish xodimlari jumlasiga kiradigan mutaxassislari sifatida mehnat faoliyatini amalga oshirayotgan harbiy xizmatchilariga; b) Oʻzbekiston Respublikasi Ichki ishlar vazirligi, Favqulodda vaziyatlar vazirligi, Milliy xavfsizlik xizmati va Davlat bojxona qoʻmitasining: Milliy xavfsizlik xizmati instituti, Oʻzbekiston Respublikasi Strategik tahlil va istiqbolni belgilash oliy maktabi, Maxsus tayyorgarlik oʻquv markazi, Radioelektron tizimlar va axborot texnologiyalari markazi, shuningdek Favqulodda vaziyatlar vazirligi Fuqaro muhofazasi instituti, aholi va rahbar xodimlarni tayyorlash hududiy markazlari va Oʻzbekiston Respublikasining boshqa oliy harbiy taʼlim muassasalarining oʻqituvchilari va ilmiy xodimlari; respublika akademik litseylari va kasb-hunar kollejlari maʼnaviyat va maʼrifat ishlari boʻyicha rahbar oʻrinbosarlari va tarbiyachilari; harbiy-sanoat kompleksining tarkibiga kiruvchi korxonalarning boshqaruv va ishlab chiqarish xodimlari jumlasiga kiradigan mutaxassislari sifatida mehnat faoliyatini amalga oshirayotgan harbiy xizmatchilari va xodimlariga. Pensiyalarni toʻlash toʻliq miqdorda, agar yuqorida koʻrsatib oʻtilgan faoliyat harbiy pensionerning yagona ish joyi boʻlgan taqdirda amalga oshiriladi. 23. 2017-yil 1-avgustdan boshlab Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi, Milliy xavfsizlik xizmati va Davlat bojxona qoʻmitasining Oʻzbekiston Respublikasi Uy-joy kommunal xizmat koʻrsatish vazirligi markaziy apparati, Qoraqalpogʻiston Respublikasi Uy-joy kommunal xizmat koʻrsatish vazirligi, viloyatlar uy-joy kommunal xizmat koʻrsatish boshqarmalari, Toshkent shahar uy-joy kommunal xizmat koʻrsatish bosh boshqarmasi, Koʻp xonadonli uy-joy fondidan foydalanishni nazorat qilish inspeksiyasi va uning hududiy inspeksiyalari hamda “Kommunxizmat” agentligining boshqaruv xodimlari jumlasiga kiradigan mutaxassislari sifatida mehnat faoliyatini amalga oshirayotgan harbiy xizmatchilari va xodimlari boʻlgan pensionyerlarga pensiyalar toʻliq miqdorda toʻlanadi. Pensiyalarni toʻlash toʻliq miqdorda, agar yuqorida koʻrsatib oʻtilgan faoliyat pensionerning yagona ish joyi boʻlgan taqdirda amalga oshiriladi. 3. Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining tuman (shahar) boʻlimlarida (keyingi oʻrinlarda — Pensiya jamgʻarmasining tuman (shahar) boʻlimi) roʻyxatda turuvchi hamda tashkilotlarda ishlovchi pensionyerlarga pensiyalar ish joyidan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi hisobidan amalga oshiriladi. 4. Oʻrindoshlik asosida ishlovchi pensionyerlarga, pensiya asosiy ish joyidan toʻlanadi. 5. Ish joyidan pensiya toʻlovi oʻtgan oy uchun oylik ish haqining ikkinchi qismi toʻlovlari bilan bir vaqtda amalga oshiriladi. Pensiyalar alohida vedomostlar orqali toʻlanadi. 6. Boquvchisini yoʻqotganlik pensiyasini oʻziga oluvchi shaxslar ishga qabul qilinganda yoki predmeti ishlarni bajarish va xizmatlar koʻrsatish boʻlgan fuqarolik-huquqiy tusdagi shartnomalar (bundan buyon matnda fuqarolik-huquqiy shartnomalar deb yuritiladi) tuzilganda, ularga pensiya ish joyidan 50 foiz miqdorida amalga oshiriladi (pensiyalarini toʻliq miqdorda olish huquqiga ega pensionyerlardan tashqari). Boshqa oila aʼzolariga (vasiylikka olinganlarga) boquvchisini yqotganlik pensiyasi oluvchi ishlovchi fuqarolarga (vasiylarga) pensiyalar, ularning yashash joyidan toʻliq miqdorda toʻlanadi. 7. Xususiy (yakka tartibda) tadbirkorlik bilan shugʻullanuvchi hamda dehqon xoʻjaliklarida ishlovchi pensionyerlarga, pensiyalar ularning yashash joyidagi Pensiya jamgʻarmasining tuman (shahar) boʻlimlari tomonidan 50 foiz miqdorida toʻlanadi (pensiyalarini toʻliq miqdorda olish huquqiga ega pensionyerlardan tashqari). 8. Ishga qabul qilinganda fuqarolik-huquqiy shartnomalar tuzilganda, mehnat shartnomasi yoki fuqarolik-huquqiy shartnomaning muddati va shartlaridan qatʼi nazar, pensiya toʻlovlari quyidagi hollarda toʻliq toʻxtatiladi: a) Oʻzbekiston Respublikasi “Fuqarolarning davlat pensiya taʼminoti toʻgʻrisida”gi Qonunining 14-moddasiga asosan, texnologiyadagi, ishlab chiqarish va mehnatni tashkil etishdagi oʻzgarishlar, xodimlar soni (shtati) yoki ish xususiyatining oʻzgarishiga olib kelgan ishlar hajmining qisqarganligi yoxud tashkilotning tugatilishi munosabati bilan mehnat shartnomasi bekor qilinganidan keyin muddatidan oldin pensiya tayinlangan ishsizlar umumiy belgilangan yoshga (erkaklar — 60 yosh, ayollar — 55 yosh) yetkunga qadar ishga qabul qilinganda (fuqarolik-huquqiy shartnomalar tuzilganda); b) 1994-yil 1-iyulgacha (yaʼni, Oʻzbekiston Respublikasi “Fuqarolarning davlat pensiya taʼminoti toʻgʻrisida”gi Qonunining kuchga kirguniga qadar) belgilangan muddat xizmat qilgani uchun pensiyalar tayinlangan shaxslar, yoshga doir imtiyozli yoxud umumiy tartibda pensiya olish huquqiga egalik qilishdan oldin ishga qabul qilinganda (fuqarolik-huquqiy shartnomalar tuzilganda). 9. Pensiya toʻlovining ish joyi orqali amalga oshirilishi uchun pensionerning yashash joyidagi Pensiya jamgʻarmasining tuman (shahar) boʻlimlari tomonidan beriladigan F-25 (mazkur Nizomga ilova) topshiriqnoma asos boʻlib hisoblanadi. 10. F-25 topshiriqnomasi (keyingi oʻrinlarda — topshiriqnoma) qatʼiy hisobot varaqasi hisoblanib, uni roʻyxatga olishda pensionerning (pensiya ishining) shaxsiy hisobvaraqasi raqami koʻrsatiladi. 11. Pensiya jamgʻarmasining tuman (shahar) boʻlimlari topshiriqnomada quyidagi maʼlumotlarni aks ettiradi: a) viloyat, shahar, tuman, topshiriqnomani joʻnatuvchi Pensiya jamgʻarmasi boʻlimining nomi hamda tashkilotning nomi va manzili; b) pensionerning familiyasi, ismi, otasining ismi va oladigan pensiya turi; v) pensiya miqdori; g) ish joyidan pensiya toʻlovining amalga oshirilishi zarur boʻlgan sanasi. Topshiriqnoma Pensiya jamgʻarmasining tuman (shahar) boʻlim boshligʻi va bosh hisobchisi imzosi bilan tasdiqlanib, maxsus daftarda roʻyxatdan oʻtkaziladi va tashkilot vakili yoki pensioner tasdigʻi bilan beriladi. Topshiriqnomaning qolgan grafalari pensioner ishlaydigan tashkilotning ijtimoiy sugʻurta boʻyicha komissiyasi va maʼmuriyati tomonidan toʻldiriladi. 12. Qayta hisoblash natijasida pensiya miqdori oʻzgarganda, Pensiya jamgʻarmasining tuman (shahar) boʻlimi topshiriqnomaning orqa tarafiga yangi pensiya miqdori boʻyicha belgi kiritadi. 13. Pensiyaning bir turidan boshqa turiga oʻtishda hamda pensiya toʻlovi shartlari oʻzgarganda (masalan, nogironlik guruhi oʻzgarishi bilan bogʻliq), tashkilot Pensiya jamgʻarmasining tuman (shahar) boʻlimiga oldingi topshiriqnoma uchun xabarnoma yoʻlaydi. Koʻrsatilgan xabarnoma yetib kelgandan soʻng, Pensiya jamgʻarmasining tuman (shahar) boʻlimi ish joyidan pensiya toʻlovini amalga oshirishga yangi topshiriqnoma taqdim qiladi. 14. Pensioner bilan mehnat shartnomasini yoki fuqarolik-huquqiy shartnomasini bekor qilishda tashkilot pensiya toʻlovini toʻxtatadi va Pensiya jamgʻarmasining tuman (shahar) boʻlimiga qaysi davrga pensiya toʻlovi amalga oshirilganligini koʻrsatgan holda topshiriqnomaga xabarnoma yoʻllaydi. Pensioner qaytadan ishga qabul qilinganda yoxud fuqarolik-huquqiy shartnoma tuzilganda yangi topshiriqnoma taqdim qilinadi. 15. Pensiya jamgʻarmasining tuman (shahar) boʻlimi pensionerning shaxsiy hisob varaqasiga yangi topshiriqnoma berilganligi va oldingi topshiriqnomaga xabarnoma kelib tushganligi toʻgʻrisida belgi kiritadi. 16. Pensiya jamgʻarmasining tuman (shahar) boʻlimiga pensioner yashash joyidan pensiyasini olganidan soʻng mazkur oyda ishga qabul qilinganligi (fuqarolik-huquqiy shartnoma tuzganligi) maʼlum boʻlgan hollarda, ish joyidan pensiya toʻlovini amalga oshirish uchun kelgusi oyning 1-sanasidan boshlab, undirishga qoʻyilgan ortiqcha miqdorini koʻrsatgan holda, yangi topshiriqnoma yoziladi. Agar, pensionerning ishga qabul qilinganligi (fuqarolik-huquqiy shartnoma tuzganligi) joriy oy uchun pensiya toʻlovini olgunga qadar maʼlum boʻlsa, pensiya Pensiya jamgʻarmasining tuman (shahar) boʻlimi tomonidan ishga qabul qilingan kuniga qadar toʻlanadi. 17. Mehnat shartnomasi (fuqarolik-huquqiy tusdagi shartnomasi) bekor qilinganda, pensioner, yashash joyidagi Pensiya jamgʻarmasining tuman (shahar) boʻlimiga ishdan boʻshaganlik toʻgʻrisidagi buyruq tartib raqami va sanasini (fuqarolik-huquqiy shartnomani bekor boʻlishining sababi) koʻrsatgan holda topshiriqnomaga xabarnomani hamda mehnat shartnomasining bekor boʻlganligi toʻgʻrisidagi buyruq koʻchirmasini (fuqarolik-huquqiy shartnomaning nusxasi) taqdim etadi. Pensiya jamgʻarmasining tuman (shahar) boʻlimlari tegishli hujjatlarni qabul qiladi va kiruvchi xatlar uchun oʻrnatilgan tartibda roʻyxatdan oʻtkazadi. Topshiriqnomaga xabarnoma va mehnat shartnomasining bekor boʻlganligi toʻgʻrisidagi buyruq koʻchirmasi (fuqarolik-huquqiy shartnomaning nusxasi) pensiya ishiga tikiladi. 19. Ishlovchi pensionyerlarga pensiya toʻlovining oʻz vaqtida va toʻgʻri amalga oshirilishi hamda pensionerning ishga qabul qilinganligi (fuqarolik-huquqiy shartnoma tuzilganligi) yoki mehnat shartnomasi (fuqarolik-huquqiy shartnomasi) bekor qilinganligi toʻgʻrisidagi maʼlumotni Pensiya jamgʻarmasining tuman (shahar) boʻlimlariga oʻz vaqtida va ishonarli taqdim etilishi boʻyicha javobgarlik qonunchilikda oʻrnatilgan tartibda tashkilot rahbarlari zimmasiga yuklanadi. 20. Maʼmuriyat va ishlovchi pensioner oʻrtasidagi pensiya toʻlovlari bilan bogʻliq nizolarni hal qilish ijtimoiy sugʻurta komissiyasi tomonidan amalga oshiriladi. 21. Oʻzbekiston Respublikasi mudofaa, favqulodda vaziyatlar vazirliklarida hamda Milliy xavfsizlik xizmatida hisobda turuvchi ishlovchi pensionyerlarning pensiyalari, pensionerning haqiqatda yashash joyidagi Oʻzbekiston Respublikasi Xalq banki filiallari tomonidan toʻlab beriladi. Oʻzbekiston Respublikasi Ichki ishlar vazirligida hamda Davlat bojxona qoʻmitasida hisobda turuvchi ishlovchi pensionyerlarning pensiyalari, pensionerning haqiqatda yashash joyidagi ichki ishlar hamda bojxona xizmati organlari tomonidan toʻlab beriladi. Pensiyalar respublika budjeti mablagʻlari hisobidan toʻlanadi. 22. Boquvchisini yoʻqotganlik pensiyasini oluvchi shaxslar ishga qabul qilingan taqdirda pensiya 50 foiz miqdorida toʻlanadi (pensiyalarini toʻliq miqdorda olish huquqiga ega pensionyerlardan tashqari). Boshqa oila aʼzolariga (vasiylikka olinganlarga) boquvchisini yoʻqotganlik pensiyasi oluvchi ishlovchi fuqarolarga (vasiylarga) pensiyalar, ularning yashash joyidan toʻliq miqdorda toʻlanadi. 23. Yakka tartibdagi tadbirkor boʻlgan hamda dehqon xoʻjaliklarida yoki fuqarolik-huquqiy tusdagi shartnoma boʻyicha ishlovchi pensionyerlar oʻzining mehnat faoliyati toʻgʻrisida ularga pensiya tayinlagan idoralarga maʼlum qilishlari shart. 24. Pensioner toʻliq yoki toʻliqsiz ish kunida band boʻlishidan qatʼi nazar, pensiya 50 foiz miqdorda toʻlanadi (pensiyalarini toʻliq miqdorda olish huquqiga ega pensionyerlardan tashqari). 25. Oʻzbekiston Respublikasi tashqarisida ishlayotgan pensionyerlarga pensiyalar mazkur Nizomga asosan oʻrnatilgan miqdorda ularning yashash joyida toʻlanishi amalga oshiriladi. 26. Ishlovchi pensionyerlarga ularga tayinlangan pensiyaning 50 foiz miqdorida pensiyalar faqat pensioner shartnoma boʻyicha ishlagan kunlar uchun toʻlanadi. Pensioner shartnoma tuzmagan qolgan kunlarda pensiyalar qonun hujjatlarida oʻrnatilgan tartibda toʻliq miqdorda toʻlanadi. Toʻlanayotgan pensiya miqdorini hisoblash misollari: 1-misol — 2014-yil 15-yanvarda yoshga doir pensiya oluvchi ishlamaydigan pensioner ishga qabul qilindi. Pensionerning har oylik pensiya miqdori 380 800 soʻm 00 tiyinni tashkil qiladi. 2014-yil 1-yanvardan 14-yanvargacha boʻlgan davr uchun pensiya 100 foiz miqdorida (380 800 : 31 x 14 = 171 974 soʻm 19 tiyin), 15-yanvardan 31-yanvargacha boʻlgan davr uchun 50 foiz miqdorida (380 800 : 31 x 17 x 50% = 104 412 soʻm 90 tiyin) toʻlanadi. 2014-yil yanvar oyi uchun pensiya toʻlovi miqdori 279 387 soʻm 09 tiyinni (171 974 soʻm 19 tiyin + 104 412 soʻm 90 tiyin) tashkil qiladi; 2-misol — 2014-yil 2-yanvarda yoshga doir pensiya oluvchi ishlamaydigan pensioner bir martalik fuqarolik-huquqiy shartnomasini 150,0 ming soʻm miqdorida tuzdi va u boʻyicha majburiyatlar pensioner tomonidan yanvar oyi davomida bajarildi. Pensionerning har oylik pensiya miqdori 380 800 soʻm 00 tiyinni tashkil qiladi. Yanvar oyi uchun yoshga doir pensiyaning eng kam miqdori 187 970 soʻm 00 tiyin miqdorini tashkil etadi. Yanvar oyi uchun pensiya 380 800 soʻm 00 tiyin miqdorida toʻlanishi lozim. 3-misol — 2014-yil 2-yanvarda yoshga doir pensiya oluvchi ishlamaydigan pensioner bir martalik fuqarolik-huquqiy shartnomasini 600,0 ming soʻm miqdorida tuzdi va u boʻyicha majburiyatlar pensioner tomonidan 3 oy davomida bajarildi. Pensionerning oʻrtacha oylik daromadi 200 ming soʻmni tashkil etadi. Pensionerning har oylik pensiya miqdori 380 800 soʻm 00 tiyinni tashkil qiladi. Yanvar, fevral va mart oylari uchun yoshga doir pensiyaning eng kam miqdori 187 970 soʻm 00 tiyin miqdorini tashkil etadi. Yanvar, fevral va mart oylari uchun pensiya har oyda 190 400 soʻm 00 tiyin miqdorida toʻlanishi lozim. 4-misol — 2014-yil 15-yanvarda yoshga doir pensiya oluvchi ishlamaydigan pensioner ommaviy axborot vositalarida maqola chop etish uchun bir martalik fuqarolik-huquqiy shartnomasini 150,0 ming soʻm miqdorida tuzdi va u boʻyicha majburiyatlar pensioner tomonidan shu kunning oʻzida bajarildi. 2014-yil yanvar oyi uchun pensiya toʻliq miqdorda toʻlanishi lozim. 27. Tashkilot rahbarlari pensioner ishga qabul qilinganligini (fuqarolik-huquqiy shartnoma tuzilganligini), pensionerning yashash joyidagi Pensiya jamgʻarmasining tuman (shahar) boʻlimiga hamda pensiya tayinlagan Oʻzbekiston Respublikasi Mudofaa, Ichki ishlar, Favqulodda vaziyatlar vazirliklariga, Milliy xavfsizlik xizmati va Davlat bojxona qoʻmitasiga 5 kunlik muddatda xabar berishlari va ishga qabul qilinganlik toʻgʻrisida buyruq koʻchirmasini (fuqarolik-huquqiy shartnomaning nusxasini) taqdim etishlari shart. 28. Pensioner (oilaning boshqa aʼzolari uchun boquvchisini yoʻqotganlik pensiyasini oluvchidan tashqari) ishga qabul qilinganda (fuqarolik-huquqiy shartnoma tuzilganda) tegishli pensiya tayinlagan idoraga (oʻzining yashash joyidan) xabar berishi shart. 29. Ishlovchi pensionyerlarning pensiya toʻlovlari uchun tashkilotlarga ajratilgan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi mablagʻlarining maqsadli sarflanishi ustidan nazoratni Oʻzbekiston Respublikasi Moliya vazirligi Nazorat-taftish bosh boshqarmasi va uning hududiy boshqarmalari hamda davlat soliq xizmati organlari olib boradi. 30. Ishlovchi pensionyerlarga pensiya toʻlovini amalga oshiruvchi tashkilotlar Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi mablagʻlarini oʻz vaqtida va maqsadli toʻlanish javobgarligini oʻz zimmasiga oladi. 31. Ishlovchi pensionyerlarning pensiya toʻlovlarini amalga oshirishda Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi mablagʻlarining toʻgʻri hisoblanishi, toʻlanishi va sarflanishi ustidan nazorat, tashkilotlarning rahbarlari va bosh hisobchilari tomonidan amalga oshiriladi.